СТЕМ КАБИНЕТИ
В училище тече процедура за създаване на  4 СТЕМ КАБИНЕТА на втория етаж. 
Проектът предвижда изграждане на STEM център в направления "Природни науки" и "Математика и Информатика" и ще обхваща предмети „Биология и здравно образование“ (БЗО), „Физика и астрономия“ (ФА), „Химия и опазване на околната среда“ (ХООС), „Информационни технологии“ и "Математика", "Човекът и природата" . 

STEM центърът ще обхваща 4 кабинета -  2 (един) по Математика и ИТ и 2 (един)  по Природни науки, които се намират на втория етаж на училището. Кабинетите са реновирани и модернизирани. Предвижда се добавянето на щори и декорирането на самите пространства. Проектът предвижда закупуването на оборудване за 3 броя Високотехнологични оборудвани и свързани класни стаи (ВОСКС). Едната от ВОСКС ще бъде разположена в единия STEM кабинет. Те ще бъдат оборудвани с интерактивен дисплей с вграден OPS компютърен модул, видеоконферентна система и лаптоп за учителя. Тази конфигурация ще позволява работа с огормен набор от образователни и презентационни приложения, в т.ч. mozaBook Classroom, Microsoft 365 приложенията, както и много други. Не се предвижда закупуването на допълнително специализирано оборудване. 
В направление "Математика и Информатика" ще бъде изграден и оборудван кабинет с лаптопи за учениците. В допълнение са предвидени учебни комплекти Arduino, които надграждат изучаваното по Физика, Математика и ИТ в посока електроника, програмиране и автоматизирани системи. Предвидените комплекти са стартови и са съобразени с възрастовата група на учениците в основен етап на образование. Кабинетът ще бъде оборудван и с 3D принтер, предвиден за часовете по КМИТ. 

За кабинета по природни науки се предвижда оборудване, съчетаващо различни технологии (дигитални и недигитални). Ще се комбинират различни типове технологии - интерактивни, технологии за VR/AR, както и недигитални технологии и инструменти за практическа и експериментална дейност. Предвижда се интеграция на технология за виртуална и добавена реалност zSpace, която ще се комбинира със софтуер по природни науки. В допълнение  обучителното пространство по природни науки ще разполага с подвижна лаборатория с вградена мивка, т.нар. „Science Bus”. Тази „лаборатория” ще разполага с учебни комплекти за експериментална дейност в следните направления: Електричество, , Механика, Оптика, Наука за живота, Биология, Алтернативни енергийни източници. Към мобилната лаборатория ще бъдат добавени и комплекти за демонстрационна и експериментална дейност по ХООС, както цифров микроскоп. 

